**SVEUČILIŠTE U ZAGREBU PRIRODOSLOVNO – MATEMATIČKI FAKULTET**, Zagreb, Horvatovac 102a, OIB: 28163265527, zastupan po dekanici prof. dr. sc. Aleksandri Čižmešiji (u daljnjem tekstu: Naručitelj)

i

**[ime i prezime]** iz Zagreba, \_\_\_\_\_\_\_\_\_\_\_\_\_\_\_\_\_\_, OIB: \_\_\_\_\_\_\_\_\_\_\_\_\_\_\_ (u daljnjem tekstu: Izvođač),

sklapaju sljedeći

UGOVOR O DJELU

Članak 1.

Izvođač se obvezuje osobnim radom za Naručitelja izvršiti sljedeći posao**:** **\_\_\_\_\_\_\_\_\_\_\_** (dalje: djelo), a Naručitelj se obvezuje platiti mu za to naknadu određenu ovim Ugovorom.

Članak 2.

Izvođač se obvezuje djelo iz prethodnog članka ovog ugovora izvršiti i predati Naručitelju najkasnije do \_\_\_\_\_\_\_\_\_\_\_\_\_\_\_\_\_.

**Članak 3.**

Izvođač se obvezuje ugovoreno djelo izvršiti prema pravilima struke, te prema uputama Naručitelja. Naručitelj ima pravo nadzora nad obavljanjem posla, a Izvođač mu je to dužan omogućiti.

Ako se u tijeku izvršenja djela pokaže da se Izvođač ne drži uvjeta ugovora i uopće da ne radi kako bi trebalo, te da će izvršeno djelo imati nedostatke, Naručitelj može upozoriti Izvođača na to i odrediti mu primjeren rok za otklanjanje nedostataka. Ako do isteka određenog roka Izvođač ne postupi po zahtjevu Naručitelja, Naručitelj može raskinuti ugovor i zahtijevati naknadu štete od Izvođača.

**Članak 4.**

Ugovorne strane su suglasne da je Naručitelj dužan primiti djelo koje je obavljeno prema pravilima struke, te u skladu s odredbama ugovora.

O eventualnim nedostacima djela Naručitelj će obavijestiti Izvođača pisanim putem, odmah, a najkasnije u roku od 8 dana nakon pregleda i primanja djela. Utvrđene nedostatke Izvođač se obvezuje otkloniti u primjerenom roku, a najkasnije u roku od 15 dana od dana primitka pisane obavijesti od strane Naručitelja. U protivnom, Naručitelj nije u obvezi platiti Izvođaču naknadu iz ovog ugovora dok Izvođač ne otkloni sve nedostatke na djelu.

**Članak 5.**

Za djelo iz ovog ugovora, a uz ispunjenje uvjeta iz prethodnog članka ovog Ugovora, Naručitelj se obvezuje Izvođaču isplatiti naknadu od \_\_\_\_\_\_\_\_\_\_\_ kuna (bruto II) sa sredstava \_\_\_\_\_\_\_\_\_\_ odsjeka kartice br. \_\_\_\_\_\_\_\_\_\_ u roku od najkasnije 30 dana od dana primitka djela, na žiro račun Izvođača IBAN: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, otvoren kod \_\_\_\_\_\_\_\_\_\_\_\_\_\_\_\_\_\_\_\_\_\_\_.

Obveznik obračuna, obustave i uplate poreza i doprinosa na naknadu iz prethodnog stavka ovog članka je Naručitelj.

**Članak 6.**

Ugovorne strane utvrđuju da je Naručitelj, kao voditelj obrade osobnih podataka, dužan iste obrađivati u skladu s načelima i odredbama Uredbe (EU) 2016/679 Europskog parlamenta i vijeća od 27. travnja 2016. o zaštiti pojedinca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka) i poštujući sva prava i obveze koje za njega i Izvođača kao ispitanika proizlaze iz Opće uredbe o zaštiti podataka.

Izvođač potvrđuje da su mu pružene sve informacije iz odredbi članaka 13. i 14. Opće uredbe o zaštiti podataka i dostavljena informacija o obradi osobnih podataka Naručitelja kao voditelja obrade.

Izvođač se obvezuje pravovremeno i bez odgađanja obavijestiti Naručitelja o bitnim činjenicama i okolnostima vezanim za zaštitu osobnih podataka i poduzeti sve aktivnosti koje omogućavaju Naručitelju da, kao voditelj obrade, uredno i u rokovima propisanim Općom uredbom o zaštiti podataka i pravom Republike Hrvatske ispunjava svoje obveze, osobito u slučaju povrede osobnih podataka.

Izvođač se obvezuje tretirati povjerljivim te čuvati kao poslovnu tajnu sve osobne podatke do kojih dođe ili koji su mu učinjeni dostupnim u izvršavanju djela, bez obzira na način na koji je došao do istih i bez obzira na vrstu i kategoriju istih, te ih obrađivati i priopćavati trećim osobama samo u skladu s Općom uredbom o zaštiti podataka, pravom Republike Hrvatske te internim propisima i uputama Naručitelja. Izvođač se obvezuje poduzeti mjere osiguranja za zaštitu povjerljivosti osobnih podataka i postupati s istima odgovorno. U slučaju kršenja ove odredbe, Izvođač odgovara Naručitelju za svu štetu koja nastane.

**Članak 7.**

Na sve ostale odnose Ugovornih strana, a koji nisu regulirani ovim Ugovorom, primjenjuju se odredbe Zakona o obveznim odnosima.

**Članak 8.**

Sve eventualne sporove koji bi proizašli iz provedbe ovog Ugovora Ugovorne strane će nastojati riješiti dogovorno, a ako to nije moguće, utvrđuje se nadležnost stvarno nadležnog suda u Zagrebu.

**Članak 9.**

Ovaj ugovor sastavljen je u 4 (četiri) istovjetna primjerka, od kojih svaka Ugovorna strana zadržava po 2 (dva) primjerka.

**Članak 10.**

Ovaj ugovor stupa na snagu kad ga potpišu obje Ugovorne strane.

KLASA:

URBROJ:

U Zagrebu, dana\_\_\_\_\_\_\_\_\_\_\_\_\_\_\_\_\_\_\_\_ U Zagrebu, \_\_\_\_\_\_\_\_\_\_\_\_\_\_\_\_\_

IZVOĐAČ ZA NARUČITELJA

DEKANICA

Prof. dr. sc. Aleksandra Čižmešija

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_